Tiina Lymi

Tiina Inkeri Lymi (s. 3. syyskuuta 1971 Tampere) on suomalainen Jussi-palkittu näyttelijä, ohjaaja, käsikirjoittaja ja kirjailija. 

Lymi palkittiin parhaan naispääosan Jussi-palkinnolla roolistaan elokuvassa Akvaariorakkaus (1993). Lymi on myös saanut parhaan naispääosan Jussi-ehdokkuudet elokuvista Nousukausi (2003), Juoksuhaudantie  (2004) ja Erottamattomat (2008). 

Lymi tunnetaan myös elokuva- ja televisio-ohjaajana sekä käsikirjoittajana. Vuonna 2016 Lymi palkittiin parhaan käsikirjoituksen Kultainen Venla -palkinnolla draamakomediasarjasta Kohtuuttomuuksia (2016). Lymi palkittiin parhaan ohjauksen Jussilla elokuvastaan Myrskyluodon Maija (2024). Lymin ohjaamasta ja käsikirjoittamasta rikoskomediasarjasta Queen of Fucking Everything tuli yleisömenestys vuonna 2025.

 Varhainen elämä 

Tiina Lymi syntyi Tampereella vuonna 1971 ja asui lapsuutensa Lie­lahdessa. Hän kasvoi yksin­huoltaja­äitinsä kanssa. Lymi haaveili lapsena poliisin ammatista. Lymi kirjoitti yli­oppilaaksi Tampereen yhteiskoulun lukiosta vuonna 1990. Samana vuonna hän pääsi ensimmäisellä yrittämällä sisään Teatteri­korkea­kouluun, josta hän valmistui näyttelijäksi vuonna 1994.

 Ura 
 Näyttelijänä 

Lymin läpi­murto suuren yleisön tietoisuuteen tapahtui hänen ensimmäisessä elo­kuva­roolissaan vuonna 1993 elokuvassa Akvaariorakkaus. Siitä hän sai parhaan nais­pää­osan Jussi-palkinnon. Sen jälkeen hän on näytellyt useissa suomalaisissa elo­kuvissa, näytelmissä ja televisio­sarjoissa. Lymi on näytellyt muun muassa elokuvissa Rikos & Rakkaus (1999) ja Onnen varjot (2005), Armi elää! (2015), Olen suomalainen (2019) ja Syke-elokuva: Hätätila (2021). Lymi on myös saanut parhaan naispääosan Jussi-ehdokkuudet elokuvista Nousukausi (2003), Juoksuhaudantie (2004) ja Erottamattomat (2008).

Lymi on näytellyt myös televisiosarjoissa Vuoroin vieraissa (1997), Isänmaan toivot (1998–2002), Tahdon asia (2005), Syke (2014–2019) sekä Roba.

Lymi ääninäytteli Esmeraldan roolin Disneyn animaatioelo­kuvassa Notre Damen kellon­soittaja (1996). Lymi myös esitti elokuvassa kappaleen ”Auta Oi Luoja”, joka on suomennettu versio alkuperäiskappaleesta ”God Help the Outcasts”.

 Ohjaajana ja käsikirjoittajana 

Lymi on työskennellyt myös teatteri- ja televisio-ohjaajana. Ensimmäisen teatteri­ohjauksensa, Juha Lehtolan kirjoittaman perhe­komedian Loppuun asti lystikkäät, hän teki vuonna 2007 Tampereen Työväen Teatterille. Syksyllä 2009 sai Tampereen Työ­väen Teatterissa ensi-iltansa näytelmä Susi sisällä, jonka Lymi on paitsi ohjannut, myös kirjoittanut. Samalla tavoin on toteutettu myös Ryhmäteatterin näytelmä S.O.S. – Save Our Souls (2010). Television puolella hän on ohjannut TV1:n poliittista satiiria Ministerin tytär (2010).

Vuonna 2016 Ylellä esitettiin Lymin käsikirjoittama musta komediasarja Kohtuuttomuuksia, joka parodioi nykyelämän ilmiöitä kuten menestymispaineita ja sukupuolirooleja. Lymi palkittiin sarjasta parhaan käsikirjoituksen Kultainen Venla -palkinnolla. Vuonna 2021 julkaistiin Lymin ohjaama ja käsikirjoittama kolmiosainen minidraamasarja Sisäilmaa, joka kertoo Työ- ja elinkeinotoimiston ylikuormitetusta henkilökunnasta. Sarja palkittiin kolmella Kultainen Venla -palkinnolla parhaasta draamasarjasta, parhaasta nais- ja miesnäyttelijästä.

Vuonna 2024 ensi-iltansa sai Lymin ohjaama ja käsikirjoittama suurelokuva Myrskyluodon Maija. Elokuva perustuu Anni Blomqvistin romaanisarjaan Myrskyluoto. Pääosin Ahvenanmaalla kuvatun elokuvan neljän miljoonan euron budjetti on yksi Suomen isoimmista elokuvabudjeteista koskaan. Elokuvasta tuli vuoden 2024 katsotuin elokuva 469 334 katsojalla ja samalla Lymistä tuli viimeisen kymmenen vuoden ajalta katsotuin elokuvaohjaaja suomalaisissa elokuvateattereissa. Elokuva palkittiin seitsemällä Jussi-palkinnolla, joista Lymi sai henkilökohtaisesti Jussin parhaasta ohjauksesta.

Vuonna 2024 Lymi palkittiin Suomen opetus- ja kulttuuriministeriön Suomi-palkinnolla monipuolisesta, näkemyksellisestä ja menestyksekkäästä urastaan elokuvien ja televisiosarjojen ohjaajana.

Vuoden 2025 alussa julkaistiin Lymin Ylelle ohjaama ja käsikirjoittama kuusiosainen rikoskomediasarja Queen of Fucking Everything, joka sai kiittäviä arvosteluja. Laura Malmivaaran tähdittämästä sarjasta tuli heti julkaisun myötä yleisömenestys ja sen jaksoja käynnistettiin Yle Areenassa poikkeukselliset 3,7 miljoonaa kertaa ensimmäisen kuuden vuorokauden aikana. Lymi palkittiin sarjasta parhaan fiktiokäsikirjoituksen ja parhaan fiktio-ohjauksen Kultainen Venla -palkinnoilla.

 Yksityiselämä 

Tiina Lymi oli naimisissa 12 vuotta näyttelijä Eero Ahon kanssa vuoteen 2006 saakka. Heillä on kaksi tytärtä, joista Iida on esiintynyt elo­kuvassa Joki ja Ella Lymi yhdessä vanhempiensa kanssa elo­kuvassa Juoksu­haudantie sekä elo­kuvassa Käsky. Ella Lymi pääsi Teatteri­korkea­kouluun vuonna 2018 ja hän opiskelee myös näyttelijäksi. Lymillä on myös tanssija Aleksi Seppäsen kanssa vuonna 2008 syntynyt poika.

Lymi on kertonut sairastavansa nivel­reumaa.

 Filmografia 
 Näyttelijänä 

 Elokuvat Vuosi Nimi Rooli 1993  Akvaariorakkaus  Saara 1999  Rikos & Rakkaus  Kristiina Pahka 2003  Nousu­kausi  Katri 2004  Juoksu­haudantie  Helena Virtanen 2005  Onnen varjot  Paula 2008  Erottamattomat  Taru 2012  Hulluna Saraan  Leena 2014  Ei kiitos  terapeutti 2015  Armi elää!  Riitta Immonen 2017  Napapiirin sankarit 3  ultrajuoksija 2018  Supermarsu  kylpylän johtaja 2019  Olen suomalainen  Pia Viheriä­vaara 2021  Syke-elokuva: Hätätila  Marleena Nortamo 2022  Mielensäpahoittaja Eskorttia etsimässä  Katri Televisioelokuvat 1997  Viisi tytärtäni  Sointu 1999  Itsenäisyyden ilta   2002  Tappava säde  Tiina Leiwo 2003  Nainen kedolla  Laura Malka­luoto

 Televisio Vuosi Sarja Rooli 1994  Milk­shake  Oona 1996  Akkaa päälle  Susanna 1997  Vuoroin vieraissa  Elina 1998  Nahkiaiset   Team Ahma  suku­puoli­tauti­klinikan lääkäri 1998–2002  Isänmaan toivot  Henrika Blom­stedt 1999  Äkkiä Anttolassa  useita 1999–2000  Tunteen palo  Kata Härkönen 2002  Paristo  useita Paholaisen tytär  Teresa Nyström Tummien vesien tulkit  Kerttu 2005  Tahdon asia  Nenna Tiutinen 2007  Rakkauden nälkä  Onerva Nykänen 2008  Röyhkeä diplomaatti  Afet Bereket Lemmenleikit  sihteeri Linda Maleena  Karoliina 2009–2010  Parasta aikaa  Satu 2011  Alamaailma-trilogia: Lakimies  Laila Bergen­strand Klikkaa mua  Sari 2013  Kerran viikossa  Terhi 2014–2019  Syke  Marleena Nortamo 2015–  Roba  Taru Valtonen 2016  Kohtuuttomuuksia  Nea, Anne, Mimi, Tiina 2018  Sekasin  Riitta 2021  Sisäilmaa  juoppo

 Ohjaajana 










 Käsikirjoittajana 


 Myrskyluodon Maija 2024


Ääninäyttelijänä

 Teatteri 

 KOM-teatteri
 Rikos ja rakkaus (1995)
 Juoksuaika (1996)
 Tulkaa tytöt takaisin (1998)
 Aina joku eksyy (1998)
 Mikä ihana päivä (1999)
 Baikalin lapset (2002)
 Totuus vallalle (2002)
 Alastonkuvia (2003)
 Tarpeettomia ihmisiä (2003)
 Suomen hevonen (2004)

 Ryhmäteatteri
 Haapoja (2006)
 Harmonia (2009)
 Tampereen Työväen Teatteri
 Arne Anka (2006)
 Venetsian kauppias (2006)
 Uusi Iloinen Teatteri
 Aikuisten oikeesti (2005)
 Lisää letkua (2006)
 Tampereen Teatteri
 Kaasuvalo (2005)

Ohjaukset
 Loppuun asti lystikkäät (Tampereen Työ­väen Teatteri 2007)
 Susi sisällä (Tampereen Työ­väen Teatteri 2009)
 S.O.S. – Save Our Souls (Ryhmä­teatteri 2010)

Käsikirjoitukset
 Da Lintsi -koodi (Uusi Iloinen Teatteri 2007)
 Susi sisällä (Tampereen Työ­väen Teatteri 2009)
 S.O.S. – Save Our Souls (Ryhmä­teatteri 2010)

 Kirjat 



 Lähteet 

 Aiheesta muualla 



Luokka:Vuonna 1971 syntyneet
Luokka:Suomalaiset näyttelijät
Luokka:Suomalaiset kolumnistit
Luokka:Suomalaiset näytelmäkirjailijat
Luokka:Suomalaiset elokuvaohjaajat
Luokka:Suomalaiset teatteriohjaajat
Luokka:Suomalaiset televisio-ohjaajat
Luokka:Suomalaiset ääninäyttelijät
Luokka:Suomalaiset elokuvakäsikirjoittajat
Luokka:Suomalaiset televisiokäsikirjoittajat
Luokka:Jussi-palkinnon saajat
Luokka:Elävät henkilöt